RT

RT, претходно звана Russia Today (рус. Россия сегодня — Русија данас) је међународна и вишејезичка телевизијска мрежа, односно корпорација са сједиштем у Руској Федерацији. Мрежа емитује програм на енглеском језику пуна 24 часа без престанка у 100 различитих држава на пет континената. Назив Раша тудеј је на енглеском говорном подручју позната као Russia Today што је уједно и назив телевизијске станице која у оквиру мреже емитује програм на енглеском говорном подручју. Програми Корпорација поред матичних студија у Москви посједује дописништва и локалне студије у Вашингтону, Мајамију, Лос Анђелесу, Лондону, Паризу, Делхију и Тел Авиву. Програми: RT International, програм на енглеском језику RT America, програм намијењен подручју Сједињених Америчких Држава RT Arabic, програм намијењен арапском говорном подручју Actualidad RT, програм намијењен шпанском говорном подручју RT Documentary, јуна 2011. покренут је цјелодневни документарни канал Историја Мрежа је почела са емитовањем на енглеском језику 10. децембра 2005. године са намјером да међународној сцени представи руске ставове о дешавањима у свијету, као и да представи Русију путем властитих медија. Корпорација је по оснивању запослила 100 ТВ водитеља којима је енглески језик матерњи. Британски BSkyB je 2006. године почео да преноси РТ у Великој Британији. Исте године РТ лансира свој Јутуб канал у јуну и до новембра 2007. канал доспијева на листу TOP 100 Јутуб листу најбољих канала. У августу 2007. РТ извјештава уживо са Сјеверног пола и то је било њихово прво уживо извјештавање са мјеста догађаја. Исте ове године РТ уживо извјештава за Нову Годину са Тајм Сквера у Њујорку за хиљаде гледалаца широм свијета, што је тада било најбоља реклама за РТ. РТ је 2007. године постала доступна милионима гледалаца у Њу Џерзију и Њујорку преко два најбоља кабловска провајдера у САД, Time Warner Cable и Comcast, а почела је и да емитује у Италији, Белгији и Холандији ширећи тиме свој домет у Европи. У 2008. години РТ починње емитовање на британском Freesat-u, достигавши тако милионе гледалаца у Великој Британији. До краја 2008. је доступна у великом броју држава на пет континената. Шпански канал, RT en Español, 2009. године почиње емитовање из Москве. Данас има бирое у Мадриду, Мајамију, Лос Анђелесу, Хавани и Буенос Аиресу. Исте године РТ лансира FreeVideo, прву руску видео агенцију на енглеском језику, која даје корисницима бесплатан онлајн приступ за емитовање квалитетног РТ снимка. РТ лансира и InoTV, информативни портал који прати дневне вести из Русије које покрива РТ ТВ, као и више од 100 међународних ТВ канала и преводи их на руски, омогућавајући Русима да виде како се њихова представља у иностранству. Раша Тудеј 2009. године почиње и са емитовањем у Канади преко Bell Canada достижући више од 5 милиона претплатника широм те земље. РТ шири емитовање по Азији, захвата Индију и Хонгконг. РТ 2010. године почиње емитовање из свог студија у Вашингтону и РТ лансира нови веб-сајт, rt.com, замењујући russiatoday.com, њихов званични портал од 2005. RTDoc, РТ-ов је документарни канал, који 2011. почиње своју 24/7 емитовање на енглеском језику. Раша Тудеј 2012. године добија свој други International Emmy номинацију за покривање Occupy Wall Street покрета, а РТ Фејсбук страница броји преко 500,000 пратилаца, више него било који руски медиј, а испред је и многих интернационалних конкурената као што су CNBC, Sky News, Bloomberg, Deutsche Welle и Reuters. РТ се 2013. сели у нови објекат. Смјештен на преко 28.000 m², посједује 6 студија, са најновијом технологијом и особљем од више од 2000 професионалаца. Ове године РТ на Јутуб постаје први ТВ канал у историји који је достигао милијарду гледалаца. РТ је забрањен у Украјини 2014. године након руске анексије Крима, док су Летонија и Литванија увеле сличну забрану 2020. године. Немачка је забранила РТ ДЕ у фебруару 2022. Након инвазије Русије на Украјину 2022. године, Пољска, а потом и цела Европска унија објавили су да формално забрањују РТ, док су независни провајдери услуга у преко 10 земаља обуставили емитовање РТ-а. Facebook, Instagram, TikTok и YouTube су такође блокирали приступ садржају друштвених медија РТ-а у Европској унији, док је Microsoft уклонио РТ из своје продавнице апликација и дерангирао њихове резултате претраге на Bing-u. Apple је уклонио апликацију RT News свуда осим у Русији. Дана 21. фебруара 2022. покренут је пројекат "Мапа помоћи становницима Донбаса". Уз подршку овог ресурса, становници Луганске и Доњецке Народне Републике који су евакуисани у Русију могу наћи смештај. Људи спремни да прихвате избеглице могу се регистровати на веб локацији и навести број слободних места, геолокацију и контакт податке. Референце Спољашње везе Званични веб-сајт